|  |
| --- |
| **Publicitāte** **programmas Latvijas skolas soma** **2024./2025.m.g.**  |
| 1. | **Muzejpedagoģiskā nodarbība “Mākslas detektīvs”** | 1.oktobrī 12.c klase devās uz Madonas novadpētniecības un mākslas muzeju.Nodarbība rosināja skolēnus iedziļināties mākslā, kas skatāma muzeja Izstāžu zālēs, un ievērot mākslas darbu detaļas.Šī izstāde iepazīstināja ar mākslas aktualitātēm, mākslas vēsturi un tiek saistītas ar Madonas muzeja krājuma daudzveidību.Nodarbība paredzēta mainīgo mākslas izstāžu padziļinātākai izpratnei, radot skolēnos interesi par mākslas stilu, virzienu un tehniku dažādību, akcentējot laikmetīgās mākslas izpausmes kā muzejā, tā arī ārpus tā.Nodarbība “Mākslas detektīvs” katrai mainīgajai izstādei tiek sagatavota atsevišķi. Izmantojot sagatavotas darba lapas, skolēni iejutās “detektīva” lomā un, meklējot atbildes uz uzdotajiem jautājumiem, saskatot mākslas darbu fragmentus, vērtīgi pētīja darbus, uzdeva jautājumus nodarbības vadītājam un saņēma atbildes. |
| 2. | **Ekskursija Latvijas Okupācijas muzeja ekspozīcijā, Muzejpedagoģiskā nodarbība “Karoga stāsts”** | 2.oktobrī 7.a klase devās uz Latvijas Okupācijas muzeju.Nodarbībā skolēni ar Latvijas Republikas karoga kā brīvības un pretošanās simbola palīdzību izprast nozīmīgus 20. gadsimta Latvijas vēstures notikumus.Nodarbības laikā skolēni iepazina muzeja pamatekspozīciju gida vadībā un strādāja grupās. Skolēni izzināja dažādus Latvijas vēstures aspektus, analizējot vēstures avotus un liekot uzsvaru uz karoga nozīmi attiecīgajā laika posmā: karogs kā brīvības simbols neatkarīgajā Latvijā 20.–30. gados; karogs kā cerības un latvietības simbols Otrā pasaules kara un okupācijas apstākļos; karogs kā pretošanās simbols, ko izmantoja gan bruņotās, gan nevardarbīgās pretošanās pārstāvji okupētajā Latvijā un trimdā; karogs kā padomju varas represēto cilvēcības un latvietības saglabāšanas simbols; karogs kā simbols nevardarbīgai cīņai par neatkarības atgūšanu. Skolēni meklēja atbildes uz jautājumiem ne tikai par vēsturi, bet arī par to, ko viņiem un viņu ģimenēm nozīmē Latvijas karogs. |
| 3. | **Muzeja “Kinoferma”patstāvīgās ekspozīcijas iepazīšana** |  2.oktobrī 9.b, 9.c klase devās uz muzeju “Kinoferma”, lai iepazītu patstāvīgo ekspozīciju.Kino ferma ir vienīgā kino tehnikas ekspozīcija Latvijā ar kinozāli, kur darbībā tiek demonstrēti pagājušā gadsimta kino projektori ar kino lentām. Tā ir ekskluzīva iespēja redzēt autentisko kino un salīdzināt kino vizuālo un audio attīstību šodienas kontekstā.Muzeja pastāvīgā ekspozīcija piedāvā ieskatīties kino uzņemšanas un izrādīšanas tehnikā un iepazīt, kā laika gaitā mainījušās filmēšanas un kino izrādīšanas tehnoloģijas.Caur aizraujošu kolekcionāra stāstījumu, Rīgas kinostudijas uzņemto dokumentālo un multiplikācijas filmu kino fragmentu demonstrējumiem aicināja skolēnus ieskatīties kino vēsturē, kino uzņemšanas procesā, pavērot, ar kādām kamerām filmēja, ar kādiem projektoriem filmas rādīja, kā kino tehnoloģijas ir mainījušās laika gaitā, kā arī kādas profesijas tika iesaistītas filmu rādīšanā. Tāpat skolēni guva ieskatu kino formātos un žanros. |
| 4. | **Muzejpedagoģiskā nodarbība “No kvēlspuldzes līdz elektroauto”** | 8.oktobrī 9.a klase devās uzLatvija Rīgas Motormuzeju.Nodarbība ir tehniski radoša darbnīca skolēniem, kura bagātināja jauniešu zināšanas par Latvijas un pasaules industriālo mantojumu, kā arī radīt interesi par zinātni, tās sasniegumiem un pielietojumu ikdienā.Nodarbības teorētiskajā daļā skolēni iepazinās ar izcilo zinātnieku Tomasu Alvu Edisonu, viņa slavenākajiem izgudrojumiem un to, kā tie ietekmējuši Latvijas un pasaules industriālo attīstību. Īpaša uzmanība tiks pievērsta slavenā RAF maz zināmajiem elektro mikroautobusiem un latviešu inženiera, autosportista Andra Dambja darbībai. Iepazinās ar Andra Dambja elektro automobiļu sasniegumiem Dakāras rallijā un Paispīkas sacensībās Amerikā, kā arī elektriskajiem mikroautobusiem. Skolēni iepazina arī elektroauto nozīmi un uzlādes iespējas Latvijā.Nodarbības praktiskajā daļā skolēni izveidoja elektrisko ķēdi un pārbaudīt, vai no citroniem var ražot elektrību, kā arī atkārtos Edisona eksperimentu un iedegs paši savu spuldzīti. |
| 5. | **Ekspozīcijas “Stāsti, spēkrati, personības” iepazīšana** | 8.oktobrī 8.a, 8.b klase devās uz Latvija Rīgas Motormuzeju. Skolēni iepazina spēkratu attīstību no to izgudrošanas brīža līdz pat 21. gadsimta sākumam. Norise veidota tā, lai, dodoties ceļojumā caur attīstības posmiem, izzinātu aizraujošo spēkratu pasauli gan Latvijā, gan pasaulē. Skolēni apskatīja 120 dažādus eksponātus, kuri sakārtoti 11 tematiskajās grupās. Kā spilgtākie izceļami “Krastin” auto, Ogrē konstruētais “OSCar”, kā arī “Cadillac”, ar kādu brauca Kārlis Ulmanis. |
| 6. | **Izglītojoša nodarbība “Kokamatniecības aroda/amata attīstība Latvijā”** | 9.oktobrī 10.a, 10.b klase devās uz Vienkoču parku Līgatnē.Skolēni iepazinās ar kokamatniecības attīstību Latvijā no akmens un dzelzs laikmeta līdz mūsdienām, kā arī redzēt kā dažādās iekārtas darbojas dzīvē.Muzejs ir iekārtots kā vēsturiska darbnīca, kur liela daļa instrumentu ir demonstrēšanas kārtībā. Muzeja ekspozīcijā ir redzami tādi kokamatniecības darbarīki kā transmisija, petrolejas un dīzeļa motori, lentzāģis, ripzāģis, ēveles, frēzes, virpas, tecīlas un instrumenti asināšanai, urbji, cirvji u.c. |
| 7. | **Izzinoša nodarbība “Padomju slepenajā bunkurā”** | 13. novembrī 10.c, 11.b klase devās uz Līgatnes Padomju bunkuriem.Nodarbības laikā skolēni piedzīvoja padomju okupācijas laika noskaņas un uzzināja par Latvijas vēsturi, viesojoties padomju laika slepenajā bunkurā, kas būvēts valsts vadītājiem, gatavojoties atomkaram. Skolēni iepazina un izzināja plašo bunkuru artefaktu klāstu, telpu pielietojumu un izmantojumu, kā arī citu padomju okupācijas laika materiālus un liecības.Bunkurs atrodas 9 metrus zem zemes Rehabilitācijas centra “Līgatne” teritorijā un ir 2000 m2 liels. Tas ir vienīgais autentiski saglabātais bunkurs Latvijā, kura slepenības zīmogu noņēma tikai 2003. gadā. |
| 8. | **Folkloras un seno cīņu kopas “Vilkači” koncertlekcija “Jauns es biju karavīrs”** | 13. novembrī 7.-12. klase piedalījās koncertlekcijā Madonas Valsts ģimnāzijā.Skolēniem tika parādīta dzimtenes mīlestību caur senām tradīcijām un dziesmām, kā arī raisīta interese caur mūzikas instrumentu un seno ieroču demonstrēšanu. Koncertlekciju papildina stāstījums par vēsturiskiem notikumiem Latvijā.Uzstāšanās laikā tika izpildītas latviešu tautasdziesmas, kurās atspoguļojas latviešu dzīves ritums, karavīru tikumi, tēvzemes mīlestība un pašaizliedzīga cīņa par brīvību. Muzikālajā pavadījumā tiek izmantoti tradicionālie instrumenti – kokle, dūdas, vargāns, ģīga, stabules, celma bunga, taure un dažādi sitamie instrumenti.Skolēni iepazina arī senos tautas tērpus, kas darināti pēc Latvijas teritorijas arheoloģisko atradumu paraugiem, datētiem ar vēlo dzelzs laikmetu (10.–12. gadsimts) jeb pirms krustnešu ienākšanas Latvijas teritorijā. Tāpat tika rādītas bruņas un ieroču rekonstrukcijas, kuras atbilst Latvijas teritorijā atrastajiem paraugiem. |
| 9. | **Muzeja ekspozīcijas “Čekas vēsture Latvijā” („Stūra māja”) apskate gida vadībā.** | 3.decembrī 12.b, 12.c klase un 10.janvārī 11.a klase devās uz “Stūra māju”, Latvijas Okupācijas muzeju. 1940. gada 17. jūnijā Padomju Savienības (PSRS) karaspēks okupēja Latviju. Jau rudenī Brīvības un Stabu ielas stūra ēkā Rīgā okupācijas režīms ierīkoja savas represīvās iestādes — čekas — mītni. Laika gaitā šo ēku tautā iesauca par „Stūra māju”. Tajā ieslodzīja un pratināja Latvijas pilsoņus, kurus okupācijas vara uzskatīja par komunistiskā režīma pretiniekiem. PSRS okupācijas laikā čeka Latvijā ierosināja 48 000 krimināllietas par „noziegumiem” pret komunistisko režīmu. Atjaunotā Latvijas valsts 1991. gadā pasludināja Valsts Drošības komiteju par noziedzīgu, pret Latvijas tautas interesēm vērstu organizāciju un to likvidēja.Skolēni apskatīja Latvijas Okupācijas muzeja izstādi „Čekas vēsture Latvijā” un kopā ar gidu devās ekskursijā pa čekas pagrabu, pagalmu un kamerām. |
| 10. | **Animācijas filma "Straume"** | 5.decembrī 7.-12.klases kinoteātrī Vidzeme skatījās animācijas filmu “Straume”."Straume" ir [2024. gada](https://lv.wikipedia.org/wiki/2024._gads_kino) [Latvijas](https://lv.wikipedia.org/wiki/Latvijas_kino) [animācijas filma](https://lv.wikipedia.org/wiki/Anim%C4%81cijas_filma), kuras režisors ir [Gints Zilbalodis](https://lv.wikipedia.org/wiki/Gints_Zilbalodis). Filma tapa četrus ar pusi gadus, un tajā nav dialogu. Tās pasaules pirmizrāde notika 2024. gada 22. maijā, [77. Kannu kinofestivālā](https://lv.wikipedia.org/wiki/2024._gada_Kannu_kinofestiv%C4%81ls), kur tā kļuva par vienu no festivāla favorītēm gan skatītāju, gan kritiķu vērtējumā. Nacionālā pirmizrāde notika 2024. gada 28. augustā. Filma ieguva pozitīvas atsauksmes no kritiķiem un izcīnīja vairākus apbalvojumus, tostarp 82. [Zelta globusa balvu](https://lv.wikipedia.org/wiki/Zelta_globusa_balva), un [97. Kinoakadēmijas balvu](https://lv.wikipedia.org/wiki/97._Kinoakad%C4%93mijas_balva) kategorijā "[Labākā animācijas filma](https://lv.wikipedia.org/wiki/Lab%C4%81k%C4%81_anim%C4%81cijas_filma_%28Amerikas_Kinoakad%C4%93mijas_balva%29)". "Straume" ir pirmā Latvijā tapusī filma, kas nominēta [Amerikas Kinoakadēmijas balvai](https://lv.wikipedia.org/wiki/Amerikas_Kinoakad%C4%93mijas_balva) un ieguvusi to. 2025. gada janvārī "Straume" kļuva par visu laiku visvairāk skatīto filmu Latvijas kinoteātros.  |
| 11. | **Radošā nodarbība "Mana runa pārliecina"** | 13.decembrī 10.a, 10.b, 10.c klase un 27.janvārī 10.a, 12.a, 12.b, 12.c klase un skolēnu padome līdzdarbojās radošajā darbnīcā “Mana runa pārliecina”.Improvizācijas teātris ir teātra žanrs, kurā stāsts, tēli un dialogi tiek radīti aktiera galvā uz vietas. Izrādes kvalitāte ir atkarīga no aktiera spējas klausīties un reaģēt uz skatuves partnera un skatītāju idejām. Tas ir žanrs, kurā reti tiek izmantoti skatuves rekvizīti vai kostīmi. Aktierim jāspēj saņemto informāciju realizēt stāstos un tēlos, kuriem klausītājs jūt līdzi. Lai gan, vērojot aktierus un pasākuma vadītājus darbībā, liekas, ka šīs prasmes aktieriem ir jau dabas dotas, tomēr aiz tā slēpjas daudzu gadu treniņš.Nodarbībā pieredzējuši vadītāji jauniešiem piedāvāja caur smiekliem un uzdevumiem apgūt publiskās uzstāšanās pamatprincipus. Pēc improvizatoru piemēra jaunieši uz brīdi paši ir aktieri un improvizēt. Katrs uzdevums ir papildināts ar konkrētu tehniku, kuru jaunieši var izmantot ikdienas komunikācijā – klausīšanas, stresa pārvarēšana, runas stils, ķermeņa kustība, intonācija.Skolēni iepazinās ar aktuālajām skatuves mākslas tendencēm un pilnveidos prasmi uzstāties auditorijām ar atšķirīgu runas kultūru. |
| 12. | **Latvijas Nacionālā mākslas muzeja patstāvīgās ekspozīcijas apmeklējums** | 16.janvārī 11.c klase devās uz Latvijas Nacionālo mākslas muzeju.Latvijas Nacionālā mākslas muzeja galvenās ēkas pastāvīgā ekspozīcija parāda muzeja krājuma bagātību un savdabību, kā arī nacionālās mākslas izcilākos sasniegumus gadsimtu griezumā. |
| 13. | **Madonas novadpētniecības un mākslas muzeja muzejpedagoģiskā nodarbība “Profesijas muzejā”** | 21.janvārī 7.a klase devās uz Madonas novadpētniecības un mākslas muzeju.Nodarbības ietvaros skolēni uzzināja par dažādām profesijām (vēsturnieks, krājuma glabātājs, zāles uzraugs, restaurators, mākslas izstāžu organizators, izglītojošā darba veicējs, muzeja vadītājs, saimniecisko darbu veicējs, mākslinieks u. c.), kuras ir nodarbinātas, iesaistītas, darbojas muzejā.Dažādu uzdevumu veidā un tiekoties ar muzeja speciālistiem, skolēni atklāja katras profesijas veicamos darbus, nepieciešamās prasmes, talantus un izglītības iegūšanas iespējas. Tā bija iespēja skolēniem iejusties dažādās profesijās, kas saistītas ar pētniecības darbu, ekspozīciju un izstāžu veidošanu, krājuma materiālu saglabāšanu, restaurēšanu, aprakstu veidošanu. |
| 14. | **Ekskursija kopā ar gidu pa Valmieras drāmas teātri** | 14.februārī 10.a, 10.b klase devās uz Valmieras drāmas teātri.Valmieras teātra mērķis ir radīt daudzpusīgu un laikmetīgu teātra mākslu, kas spēj uzrunāt dažādas sabiedrības grupas. Skolēniem bija iespēja iepazīt Valmieras teātri, aizkulises, aktiertelpas un aktiera profesiju. |
| 15. | **Valmieras drāmas teātra izrāde "Romeo un Džuljeta"** | 25.martā 9.c klase devās uz Valmieras drāmas teātri.Valmieras teātris ir pārliecināts, ka katrai paaudzei ir nepieciešama sava versija par Džuljetu un Romeo. “Arī mūsdienās mani ļoti uztrauc jautājums par mīlestības tīrību,” saka režisore Inese Mičule. “Šis mīts joprojām liek uzdot jautājumu, kā divu naidīgu dzimtu jaunieši bija tik spēcīgi ar savu mīlestību noturēties pretī pasaules kārtībai”. Kamēr šekspīristi un antišekspīristi turpina meklēt atbildi uz jautājumu, kurš īsti ir sarakstījis Viljama Šekspīra nemirstīgos darbus, lugas neatkarīgi no autorības turpina dzīvot savu dzīvi un aicina veidot arvien jaunas interpretācijas. Valmieras teātris ir pārliecināts, ka katrai paaudzei ir nepieciešama sava Džuljeta un Romeo. |
| 16. | **Filma "Vecāku sapulce"** | 8.aprīlī 10.-12.klases kinoteātrī Vidzeme skatījās filmu “Vecāku sapulce”.Filma “Vecāku sapulce” ar vieglu ironiju stāsta par kādas skolas klases vecāku sapulci, attiecībām, pārpratumiem un konfliktiem. |
| 17. | **Koncertlekcija "Gadskārtu dziesmas"** | 10.aprīlī 7.-12. klase piedalījās koncertlekcijā Madonas Valsts ģimnāzijā.Tautas mūzikas grupas “Tautumeitas” dalībnieces māsas Asnate un Aurēlija Rancānes kopā ar skolēniem pētīja, kāds izskatās gads, dzīvojot saskaņā ar dabu, latviešu tradīcijām un svinot gadskārtu svētkus.Kopā tika dziedātas dziesmas, stāstīti stāsti un apskatīti foto un video vēsturiskie fragmenti. Jaunieši tika iesaistīti rituālos un rotaļās, lai uzburtu sajūtu, kāda rodas, piedaloties latviešu tradicionālo svētku svinēšanā.Koncertā skanēja latviešu tautasdziesmu apdares, kā arī spilgtākās kompozīcijas no grupu “Iļģi”, “Raxtu Raxti”, “Tautumeitas”, “Auļi” daiļrades. |
| 18. | **Koncertlekcija “Balss. Kokle. Mūzika”** | 22.maijā 12. klase piedalījās koncertlekcijā Madonas Valsts ģimnāzijā.Dziedātāja Ilze Rijniece iepazīstināja skolēnus ar dažādiem dziedāšanas stiliem, sākot no tradicionālā dziedājuma līdz mūsdienu izpildījumam. Tika izcelti katra stila raksturīgākie elementi un to pielietojums dziesmās. Savukārt koklētāja Samanta Ceruka sniedza ieskatu koncertkokles un etnogrāfiskās kokles vēsturē, izceļot šo instrumentu kopīgās un atšķirīgās iezīmes.Koncertlekcijas laikā skolēni dzirdēja koncert kokles un etnogrāfiskās kokles skanējumu, kā arī dziedātājas balsi. Māksliniece kopā ar skolēniem caur mūziku izzināja Latvijas vēsturi un kultūras mantojumu. Šī ir iespēja iepazīt dažādu mūzikas stilu bagātību un izprast to lomu Latvijas kultūrā. |